**Δικαιολογητικά πρόσληψης αναπληρωτών:**

**(ΕΣΠΑ ΜΕΛΗ ΕΕΠ ΚΑΙ ΕΒΠ)**

**Για το Τμήμα Αναπληρωτών**

* Δελτίο Απογραφής Αναπληρωτή (επισυνάπτεται)
* Φωτοαντίγραφο Πτυχίου/τίτλου σπουδών (Σε περίπτωση ξενόγλωσσου τίτλου απαιτείται μετάφραση, αναγνώριση ΔΟΑΤΑΠ και Απολυτήριο Λυκείου)
* Φωτοαντίγραφο Παιδαγωγικής Επάρκειας (όπου απαιτείται)
* Αντίγραφο Μεταπτυχιακού/Διδακτορικού τίτλου σπουδών/ Σεμιναρίου Ειδικής Αγωγής
* Εάν το Μεταπτυχιακό/Διδακτορικό **δεν είναι προσόν διορισμού απαιτείται εκ νέου αντίγραφο Μεταπτυχιακού/Διδακτορικού μαζί με «Αίτηση αναγνώρισης»** προς το ΠΥΣΔΕ για αναγνώριση **συνάφειας** (το έντυπο της αίτησης επισυνάπτεται)

(ΓΙΑ ΤΗΝ ΗΜΕΔΑΠΗ (ΕΛΛΑΔΑ) ΑΝΑΛΥΤΙΚΗ ΒΑΘΜΟΛΟΓΙΑ ΜΕΤΑΠΤΥΧΙΑΚΟΥ

ΓΙΑ ΤΗΝ ΑΛΛΟΔΑΠΗ (ΕΞΩΤΕΡΙΚΟ), ΞΕΝΟΓΛΩΣΣΟΣ ΤΙΤΛΟΣ ΚΑΙ ΑΝΑΛΥΤΙΚΗ ΒΑΘΜΟΛΟΓΙΑ ΜΕΤΑΠΤΥΧΙΑΚΟΥ, ΕΠΙΣΗΜΗ ΜΕΤΑΦΡΑΣΗ ΤΙΤΛΟΥ ΚΑΙ ΒΑΘΜΟΛΟΓΙΑΣ ΜΕΤΑΠΤΥΧΙΑΚΟΥ/ΔΙΔΑΚΤΟΡΙΚΟΥ ΚΑΙ ΑΝΑΓΝΩΡΙΣΗ ΔΙΚΑΤΣΑ Η ΔΟΑΤΑΠ)

* Φωτοαντίγραφο Δελτίου Αστυνομικής Ταυτότητας
* **Για τα μέλη Ε.Ε.Π. Άδειες και Βεβαιώσεις : Ι.** Άδεια άσκησης επαγγέλματος ή Βεβαίωση εκδιδόμενη από αρμόδια διοικητική αρχή ότι πληροί όλες τις νόμιμες προϋποθέσεις για την άσκηση του αντίστοιχου επαγγέλματος (ν.3919/2011, όπως ισχύει) για τους κλάδους – όπου απαιτείται : **ΠΕ21, ΠΕ23, ΠΕ25, ΠΕ28, ΠΕ29, ΠΕ30**. **ΙΙ.** Βεβαιώσεις Συλλόγων ή Ενώσεων ή Συνδέσμων (για **ΠΕ25** και **ΠΕ28**, σύμφωνα και με την 2ΕΑ/2022 ΑΣΕΠ)
* Πρόσφατες (τελευταίου τριμήνου) **πρωτότυπες ιατρικές γνωματεύσεις από Παθολόγο** (ή Γενικό Ιατρό) και **Ψυχίατρο** (ιδιώτη ή δημόσιου Νοσοκομείου) στις οποίες πιστοποιείται η υγεία και φυσική καταλληλότητα των αναπληρωτών εκπαιδευτικών να ασκήσουν διδακτικά καθήκοντα.
* Πρόσφατο (τελευταίου τριμήνου) πιστοποιητικό οικογενειακής κατάστασης για τους έχοντες τέκνα. Σε περίπτωση τέκνου σπουδάζοντος (άνω των 18 και κάτω των 25 ετών) ή υπηρετούντος τη στρατιωτική του θητεία, απαιτούνται οι αντίστοιχες βεβαιώσεις φοίτησης ή υπηρέτησης.
* Σε περίπτωση που ο/η αναπληρωτής/τρια κατέχει ο/η ίδιος/α ή ο/η σύζυγος ή το τέκνο του Πιστοποιητικό Αναπηρίας για το οποίο έχει μοριοδοτηθεί, προσκομίζει στην υπηρεσία το αντίστοιχο έγγραφο.
* Υ/Δ για το ποινικό (ΕΣΠΑ ή ΠΔΕ) (το έντυπο επισυνάπτεται)
* Για τους άνδρες πιστοποιητικό Στρατολογίας Τύπου Α΄ (εκτυπώνεται μέσω stratologia,gr)
* Υπεύθυνη δήλωση ν.1599/1986 περί μη υπηρέτησης με πλήρη απασχ Δημόσιο, μη άσκησης ποινικής δίωξης, μη ύπαρξης κωλυμάτων, μη άσκησης εμπορίας κλπ (το έντυπο επισυνάπτεται)
* Ψηφιακό Πιστοποιητικό COVID-19 της Ε.Ε. (EU Digital COVID Certificate EUDCC) του Κανονισμού (ΕΕ) 2021/953 του Ευρωπαϊκού Κοινοβουλίου και του Συμβουλίου της 14ης Ιουνίου 2021 και του άρθρου πρώτου της από 30.5.2021 Πράξης Νομοθετικού Περιεχομένου (Α' 87), η οποία κυρώθηκε με το άρθρο 1 του ν. 4806/2021 (Α' 95) με πληροφορίες σχετικά με την κατάσταση του φυσικού προσώπου-κατόχου του όσον αφορά στον εμβολιασμό ή στη νόσηση από τον κορωνοϊό COVID-19 ή βεβαίωση εμβολιασμού της παρ. 5 του άρθρου 55 του ν. 4764/2020 (Α' 256),
ή βεβαίωση θετικού διαγνωστικού ελέγχου (βεβαίωση νόσησης) της παρ. 1 του άρθρου 5 της υπ' αρ. 2650/10.4.2020 (Β' 1298) κοινής απόφασης των Υπουργών Υγείας και Επικρατείας, όπως εκάστοτε ισχύει ή ισοδύναμο πιστοποιητικό ή βεβαίωση τρίτης χώρας,
ή βεβαίωση αρνητικού εργαστηριακού διαγνωστικού ελέγχου νόσησης (rapid test ή PCR test), έως 72 ώρες πριν την παρουσίαση τους, η οποία εκδίδεται είτε μέσω της Ενιαίας Ψηφιακής Πύλης της Δημόσιας Διοίκησης (gov.gr-ΕΨΠ), είτε από τον ιδιωτικό φορέα που επιλέγεται.
* Ένας χάρτινος/πλαστικός φάκελος αρχειοθέτησης με «αυτιά»

**Για το Τμήμα Μισθοδοσίας**

* Δελτίο Απογραφής Αναπληρωτή (επισυνάπτεται)
* Φωτοαντίγραφο ΑΜΚΑ
* Φωτοαντίγραφο Αριθμού Μητρώου Ασφαλισμένου ΙΚΑ
* Φωτοαντίγραφο του ΑΦΜ ή εκκαθαριστικό της Εφορίας
* Φωτοαντίγραφο Δελτίου Αστυνομικής Ταυτότητας
* Πρόσφατο (τελευταίου τριμήνου) πιστοποιητικό οικογενειακής κατάστασης για τους έχοντες τέκνα. Σε περίπτωση τέκνου σπουδάζοντος (άνω των 18 και κάτω των 25 ετών) ή υπηρετούντος τη στρατιωτική του θητεία, απαιτούνται οι αντίστοιχες βεβαιώσεις φοίτησης ή υπηρέτησης.
* Φωτοαντίγραφο της πρώτης σελίδας βιβλιαρίου οποιασδήποτε Τράπεζας ΕΣΩΤΕΡΙΚΟΥ όπου θα αναγράφεται ευκρινώς το IBAN του λογαριασμού με πρώτο δικαιούχο τον/την αναπληρωτή/τρια
* **Αίτηση για αναγνώριση προϋπηρεσίας (το έντυπο επισυνάπτεται). Τα φωτοαντίγραφα προϋπηρεσίας αφορούν MONO ΠΡΟΥΠΗΡΕΣΙΕΣ ΠΟΥ ΔΕΝ ΕΙΝΑΙ ΚΑΤΑΧΩΡΗΜΕΝΕΣ ΣΤΟ ΟΠΣΥΔ. ΑΥΤΕΣ ΠΟΥ ΒΡΙΣΚΟΝΤΑΙ ΚΑΤΑΧΩΡΗΜΕΝΕΣ ΣΤΟ ΟΠΣΥΔ ΔΕΝ ΚΑΤΑΤΙΘΕΝΤΑΙ)** και συγκεκριμένα :

**Για την αναγνώριση προϋπηρεσίας ο/η εκπαιδευτικός θα πρέπει να προσκομίσει**:

α) Τα σχετικά ένσημα και φωτοτυπία αυτών (τα πρωτότυπα ένσημα επιστρέφονται στην/στον ενδιαφερόμενη/νο) ή βεβαιώσεις ασφαλιστικού φορέα που αποδεικνύουν ότι για το χρονικό διάστημα κατά το οποίο προσφέρθηκε η προϋπηρεσία ήταν ασφαλισμένος/η. Επιπλέον, 1) **ΓΙΑ ΠΡΟΫΠΗΡΕΣΙΕΣ ΑΠΟ ΤΗΝ 1/1/2002 ΚΑΙ ΕΠΕΙΤΑ** : Βεβαίωση ασφαλιστικού φορέα (δηλ. Αναλυτική εκτύπωση ενσήμων) -Χορηγείται από τα κατά τόπους καταστ. ΙΚΑ/ΕΤΑΜ. Διαφορετικά, εκτυπωμένες μέσω ιστότοπου ΕΦΚΑ. 2) **ΓΙΑ ΠΡΟΫΠΗΡΕΣΙΕΣ ΠΡΙΝ ΤΗΝ 1/1/2002** : Τα σχετικά ένσημα και φωτοτυπία αυτών (τα πρωτότυπα ένσημα επιστρέφονται στην/στον ενδιαφερόμενο/νη) – που αποδεικνύουν ότι για το χρονικό διάστημα κατά το οποίο προσφέρθηκε η προϋπηρεσία ήταν ασφαλισμένος/η.

β) Υπεύθυνη Δήλωση ότι για την εν λόγω προϋπηρεσία δεν έλαβε σύνταξη, αποζημίωση ή άλλο βοήθημα αντί σύνταξης.

γ) (σε περίπτωση που δεν προκύπτει από τη βεβαίωση προϋπηρεσίας) Βεβαίωση από τον φορέα απασχόλησης όπου θα αναφέρονται: Οι αποφάσεις πρόσληψης και απόλυσης, η ιδιότητα με την οποία υπηρέτησαν, η σχέση εργασίας, το ωράριο εργασίας(πλήρες ή μειωμένο), το υποχρεωτικό πλήρες ωράριο (σε περίπτωση εργασίας με μειωμένο ωράριο), η διάρκεια των προϋπηρεσιών αυτών.

δ) (σε περίπτωση που δεν προκύπτει από τη βεβαίωση προϋπηρεσίας) Βεβαίωση του φορέα απασχόλησης στην οποία θα αναφέρεται η νομική μορφή του φορέα απασχόλησης, καθώς και εάν υπάγεται στο πεδίο εφαρμογής της Παραγράφου 1 του Άρθρου 7 του Ν. 4354/2015.

* **Οι όποιες οικονομικές μεταβολές, υπολογίζονται από την ημερομηνία υποβολής της σχετικής αίτησης και όλων των απαραίτητων δικαιολογητικών.**
* **Η αναγνώριση προϋπηρεσίας για μισθολογική εξέλιξη πραγματοποιείται έπειτα από αίτηση των εκπαιδευτικών η** **οποία υποβάλλεται κατά την ημερομηνία πρόσληψής τους**
* **Κατάργηση της διαδικασίας εκ νέου προσκόμισης δικαιολογητικών εγγράφων αναφορικά με τον χρόνο υπηρεσίας των προσωρινών αναπληρωτών και ωρομίσθιων εκπαιδευτικών. Ο χρόνος υπηρεσίας που καταχωρίζεται στο Ολοκληρωμένο Πληροφοριακό Σύστημα Διαχείρισης Προσωπικού Πρωτοβάθμιας και Δευτεροβάθμιας Εκπαίδευσης (ΟΠΣΥΔ) του Υπουργείου Παιδείας και Θρησκευμάτων λαμβάνεται υπόψη στη μισθολογική εξέλιξη των προσωρινών αναπληρωτών και ωρομίσθιων εκπαιδευτικών, καθώς και των μελών Ειδικού Εκπαιδευτικού Προσωπικού (Ε.Ε.Π.) και Ειδικού Βοηθητικού Προσωπικού (Ε.Β.Π.), χωρίς να απαιτείται η εκ νέου προσκόμιση των σχετικών δικαιολογητικών εγγράφων. Νόμος 4823 Αρθρο 180**

**ΕΠΙΣΗΜΑΙΝΟΥΜΕ ΟΤΙ**

**Η ΔΙΕΥΘΥΝΣΗ ΔΕ ΘΑ ΠΡΟΒΑΙΝΕΙ ΣΕ ΑΝΑΓΝΩΡΙΣΗ ΠΡΟΥΠΗΡΕΣΙΑΣ**

 **ΧΩΡΙΣ ΤΙΣ ΑΠΑΡΑΙΤΗΤΕΣ ΒΕΒΑΙΩΣΕΙΣ-ΑΙΤΗΣΕΙΣ**

**ΟΠΩΣ ΑΝΑΦΕΡΟΝΤΑΙ ΠΑΡΑΠΑΝΩ.**

* Ένας χάρτινος/πλαστικός φάκελος αρχειοθέτησης με «αυτιά»